Auður (tónlistarmaður)
Auður (f. 9. febrúar 1993) er sviðsnafn íslenska tónlistarmannsins Auðuns Lútherssonar.
Auður spilaði á dönsku tónlistarhátíðinni Hróarskeldu árið 2019. Á Íslensku tónlistarverðlaununum árið 2020 hlaut Auður þrenn verðlaun; popplag ársins (Enginn eins og þú), söngvari ársins og flytjandi ársins.

Æviágrip

Árið 2011 var Auðunn í sigurliði Menntaskólans í Reykjavík í rökræðukeppninni Morfís þ.s. umræðuefnið var frjálshyggja.
Árið 2014 var leikverkið Heili hjarta typpi eftir Auðunn og frænda hans Ásgrím Gunnarsson frumsýnt í Gaflaraleikhúsinu í Hafnarfirði.
Auður samdi við höfundarrétarfyrirtækið IMAGEM MUSIC árið 2016.
Árið 2016 var Auður fyrsti Íslendingurinn til þess að vera valinn í hina margverðlaunuðu akademíu Red Bull Music Academy.
Árið 2018 skrifaði Auður undir plötusamning við Sony Music í Danmörku.
Auður samdi tónlistina fyrir leikverkið Kópavogskrónika uppúr samnefndri bók Kamillu Einarsdóttur og var frumsýnt árið 2020 í Þjóðleikhúsinu.

Einkalíf
Auður er sonur Lúthers Sigurðssonar meltingarlæknis og Ingibjargar Ragnarsdóttur hjúkrunarfræðings, hann er yngri bróðir sundkonunnar Hrafnhildar Lúthersdóttur. Auður býr nú í Los Angeles þar sem hann starfar við framleiðslu á tónlist.

Útgefið efni

Breiðskífur 
 Alone (2017)
 Afsakanir (2018) 
 Útvarp Úlala (2023)

Smáskífur
I'd Love (2017)
Enginn eins og þú (2019)
Just a while (2019) ásamt Sturlu Atlas
Hún veit hvað ég vil (2020) ásamt Mezzoforte
Ljós (2020)
Týnd og einmana (2020)
Frosið sólarlag (2020) ásamt gugusar
Fljúgðu burt dúfa (2020)
Venus (2021)

Birtist á
Skólarapp (2017)
Hvað ef (2018) með GDRN
This is Icelandic Indie Music Vol. 4 (2018)
Frá mér til þín (2020) með Ouse
Í miðjum kjarnorkuvetri (2020) með JóaPé og Króla

Verðlaun
2018 - Kraumsverðlaunin (Árleg plötuverðlaun Kraums tónlistarsjóðs) - Afsakanir
2020 - Íslensku tónlistarverðlaunin 
Popplag ársins (Enginn eins og þú)
Söngvari ársins
Flytjandi ársins

Tilvísanir